Gamle Aker kirke er en treskipet romansk basilika med kor, sidekapell og sentraltårn, bygd av kalkstein fra et steinbrudd der Vår Frelsers gravlund ligger idag, og fra øyene i Oslofjorden. miniatyr|Nikolaikirken på Granavollen ligner på Gamle Aker og har et kraftig tårn fra middelalderen. Maleri av Peter Andreas Brandt. Ifølge Øystein Ekroll er byggematerialet lokal orthokalkstein som finnes på Ekeberg og Økern. Ytterveggene er av fint tilhugget kvaderstein unntatt midtskipets langvegg som er av grovt tilhugget stein. Murene hviler på sokkel som stikker ut. De innvendige veggene er mindre presist tilhuggget enn utvendige flater. Enkelte steder er kvaderstein reparert med kunststein. Øverst på murene og rundt vinduene er det teglstein. Alle murflatene er ubehandlet.